IECHYD Y CYHOEDD, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Gofal Iechyd Preifat a Gwirfoddol ac Amrywiol (Diwygio) (Cymru) 2006 a deuant i rym ar 6 Gorffennaf 2006. 2 Mae'r Rheoliadau hyn yn gymwys o ran Cymru. Dehongli 2 Yn y Rheoliadau hyn— ystyr “ y Ddeddf ” (“ the Act ”) yw Deddf Safonnau Gofal 2000. Diwygio Rheoliadau Gofal Iechyd Preifat a Gwirfoddol (Cymru) 2002 3 1 Yn rheoliad 2(1) (Dehongli) o Reoliadau Gofal Iechyd Preifat a Gwirfoddol (Cymru) 2002 (“ Rheoliadau 2002 ”) yn y diffiniad o “sefydliad” (“ establishment ”) yn lle'r geiriau “neu glinig annibynnol” rhodder y canlynol— “clinig annibynnol neu asiantaeth feddygol annibynnol; 2 Ar ôl rheoliad 4 o Reoliadau 2002 , rhodder y canlynol— Eithrio ymgymeriad rhag ei gynnwys yn y diffiniad o asiantaeth feddygol annibynnol 3A At ddibenion y Ddeddf, eithrir unrhyw ymgymeriad sy'n darparu gwasanaethau meddygol gan ymarferydd meddygol yn unig o dan drefniadau a wneir ar ran y cleifion gan eu cyflogwr neu berson arall rhag bod yn asiantaeth feddygol annibynnol. 3 Yn rheoliad 8(1) (Polisïau a gweithdrefnau) yn lle'r geiriau “mewn neu at ddibenion sefydliad mewn perthynas ag” rhodder y canlynol:— mewn ysbyty annibynnol neu glinig annibynnol, neu at eu dibenion, o ran pob un o'r materion a bennir isod, ac at ddibenion asiantaeth feddygol annibynnol o ran pob un o'r materion a bennir yn is-baragraffau (a), (b), (dd), (e) ac (f) . 4 Yn rheoliad 10(3) rhodder “sefydliad” yn lle'r gair “cartref”. Trefniadau trosiannol 4 1 Mae'r rheoliad hwn yn gymwys i bersonau y mae'n ofynnol iddynt yn rhinwedd darpariaethau'r Ddeddf a'r Rheoliadau hyn gael eu cofrestru o dan y Ddeddf ond nad oedd yn ofynnol iddynt gael eu cofrestru felly yn union cyn 6 Gorffennaf 2006. 2 Er gwaethaf unrhyw un o'r darpariaethau hynny, caiff person a oedd yn union cyn 6 Gorffennaf 2006 yn rhedeg neu'n rheoli asiantaeth feddygol annibynnol barhau i redeg neu reoli'r asiantaeth heb iddo gael ei gofrestru o dan y Ddeddf— a yn ystod y 3 mis sy'n dechrau ar y dyddiad hwnnw; a b os gwneir cais am gael cofrestru o fewn y cyfnod hwnnw, hyd nes y gwaredir y cais hwnnw yn derfynol neu y'i tynnir yn ôl. 3 Yn y rheoliad hwn ystyr “gwaredir yn derfynol” yw'r dyddiad 28 o ddiwrnodau ar ôl caniatáu neu wrthod cofrestriad ac, os apelir, y dyddiad pan benderfynir ar yr apêl yn derfynol neu'r dyddiad pan roddir y gorau iddo. Diwygio Rheoliadau Cofrestru Gofal Cymdeithasol a Gofal Iechyd Annibynnol (Cymru) 2002 5 1 Diwygir Rheoliadau Cofrestru Gofal Cymdeithasol a Gofal Iechyd Annibynnol (Cymru) 2002 yn unol â darpariaethau canlynol y rheoliad hwn. 2 Yn rheoliad 2(1)— a yn y diffiniad o “appropriate office of the National Assembly”, ar ôl paragraff (j) rhodder— k in relation to an independent medical agency— i if an office has been specified under regulation 2(2) of the Private and Voluntary Health Care (Wales) Regulations 2002 for the area in which the independent medical agency is situated, that office; ii in any other case, any office of the National Assembly. ; b yn y diffiniad o “statement of purpose” ym mharagraff (c) mewnosoder y geiriau “or independent medical agency” ar ôl “independent clinic”. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol 27 Mehefin 2006